**ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2022. február 13-aI NYILVÁNOS ÜLÉSÉRE

**TÁRGY:**

**TEMETŐKRŐL SZÓLÓ ÖNKORMÁNYZATI RENDELET MÓDOSÍTÁSA**

**ELŐADÓ:**

**MESTYÁN VALÉRIA**

**CÍMZETES FŐJEGYZŐ**

Készült: Balatonmáriafürdő Község Önkormányzat Képviselő-testületének 2023. február 13-ai nyilvános, ülésére

Tárgy: Temetőkről szóló önkormányzati rendelet módosítása

**Tisztelt Képviselő-testület!**

A ***25/2022. (XII. 22.) önkormányzati rendelettel*** fogadta el a képviselő-testület a temetőkről és a temetkezésről szóló szabályokat.

A rendelet mellékletét képező 1. melléklet módosítására teszek javaslatot, az ÁFA törvény, és az önkormányzat ÁFA bejelentkezésének összehangjára tekintettel.

***A módosítás lényege:***

Az általános forgalmi adóról szóló 2007. évi CXXVII. törvény (Áfa tv.) 259. § 4. pontja értelmében e törvény alkalmazásában bérbeadás a bérleti szerződésen alapuló jogviszony mellett minden olyan egyéb jogviszony is, amelynek tartama alatt a jogosult az ellenérték egészét vagy túlnyomó részét a termék időleges használatáért téríti vagy téríteni köteles a kötelezettnek.

Az Áfa tv. 86. § (1) bekezdés l) pontja alapján az ingatlan (ingatlanrész) bérbeadása, haszonbérbeadása a tevékenység egyéb sajátos jellegére tekintettel mentes az adó alól (tárgyi adómentes).

Fentiekből következően tehát a sírhely megváltása az **Áfa tv. szerint tárgyi adómentes** ingatlan bérbeadásnak minősül.

Az önkormányzat tehát áfát nem számláz, illetve nem fizet.

**Jelenlegi díjak:**

Balatonmáriafürdő Község Önkormányzata Képviselő-testületének a temetkezési közszolgáltatásról szóló ***5/2022. (XII. 22.) önkormányzati rendelet 3.§ (5) bekezdése:***

(5) A temetkezési helyek feletti rendelkezési jogért díjat kell fizetni.

a) északi fal oldalán levő temetési helyen urnasírhely **70 000 Ft+ÁFA /25 év**

b) 3. § b) pont szerinti urnasírhely: **30 000 Ft+ÁFA/25 év**

**Javaslat:**

a) északi fal oldalán levő temetési helyen urnasírhely **70.000 Ft/25 év**

b) 3. § b) pont szerinti urnasírhely: **30.000 Ft/25 év**

RENDELET-TERVEZET

**Balatonmáriafürdő Község Önkormányzata Képviselő-testületének**

**…/2023.(II. …) önkormányzati rendelete a**

**temetőkről és a temetkezésről szóló**

**25/2022. (XII. 22.)önkormányzati rendelet módosításáról**

Balatonmáriafürdő Község Önkormányzatának Képviselő-testülete a temetőkről és a temetkezésről szóló 1999. évi XLIII. törvény 40. § (2), a 41. §.(3) bekezdésének kapott felhatalmazása alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében foglalt feladatkörében eljárva a temetőkről és a temetkezésről szóló 1999. évi XLIII. törvény 40. § (5) bekezdésében biztosított véleményezési jogkörében eljáró Országos Fogyasztóvédelmi Egyesület Somogy Megyei Szervezet véleményének kikérésével a következőket rendeli el:

**1. §**

A temetkezési közszolgáltatásról szóló 25/2022. (XII. 22.) önkormányzati rendelet 3. § (5) bekezdés a) és b) pontja helyébe a következő rendelkezések lépnek:

*(A temetkezési helyek feletti rendelkezési jogért díjat kell fizetni.)*

„*a)* északi fal oldalán levő temetési helyen urnasírhely **70.000 Ft/25 év**

*b)* 3. § b) pont szerinti urnasírhely: : **30.000 Ft/25 év**”

**2. §**

Ez a rendelet 2023. március 1-jén lép hatályba.

Galácz György Mestyán Valéria

polgármester címzetes főjegyző

Rendelet kihirdetve: 2023. február ..-én.

Mestyán Valéria

címzetes főjegyző

**INDOKOLÁS**

A 25/2022.(XII.22.) önkormányzati rendelettel fogadta el a képviselő-testület a temetőkről és a temetkezésről szóló szabályokat.

A rendelet 3.§ (5) bekezdésében a megváltási díjak Áfásan kerültek meghatározásra. Módosítására az ÁFA törvény,  és az önkormányzat ÁFA bejelentkezésének összehangjára tekintettel van szükség.

Az általános forgalmi adóról szóló 2007. évi CXXVII. törvény (Áfa tv.) 259. § 4. pontja értelmében e törvény alkalmazásában bérbeadás a bérleti szerződésen alapuló jogviszony mellett minden olyan egyéb jogviszony is, amelynek tartama alatt a jogosult az ellenérték egészét vagy túlnyomó részét a termék időleges használatáért téríti vagy téríteni köteles a kötelezettnek.

Az Áfa tv. 86. § (1) bekezdés l) pontja alapján az ingatlan (ingatlanrész) bérbeadása, haszonbérbeadása a tevékenység egyéb sajátos jellegére tekintettel mentes az adó alól (tárgyi adómentes).

Fentiekből következően tehát a sírhely megváltása az **Áfa tv. szerint tárgyi adómentes** ingatlan bérbeadásnak minősül.

A rendelet 2023. március 1-jén lép hatályba.