**Balatonmáriafürdő Község Önkormányzata Képviselő-testületének .../.... (...) önkormányzati rendelete**

**az Önkormányzat 2023. évi költségvetéséről**

Balatonmáriafürdő Község Önkormányzatának Képviselő-testülete az Alaptörvény 32. cikk (1) bekezdés f) pontjában meghatározott feladatkörében eljárva és a Magyarország helyi önkormányzatairól szóló 2011. évi CLXXXIX törvény 41. § (9) és az államháztartásról szóló 2011. évi CXCV. törvény 109. § (6) bekezdésében foglalt felhatalmazása alapján a következőket rendeli el:

*I. Fejezet*

*ÁLTALÁNOS RENDELKEZÉSEK*

**1. A rendelet hatálya**

**1. §**

A rendelet hatálya kiterjed a képviselő-testületre, annak szerveire, a támogatásban részesített szervekre, szervezetekre.

**2. Címrend**

**2. §**

(1) A 3. §-ban megállapított kiadási és bevételi főösszegnek, cím, alcímek szerinti részletezését az 1. melléklet tartalmazza.

(2) Az önkormányzat költségvetése képezi az önálló címet.

*II. Fejezet*

*A KÖLTSÉGVETÉS BEVÉTELEI ÉS KIADÁSAI*

**3. Az önkormányzat és költségvetési szerveinek 2023. évi költségvetése**

**3. §**

(1) Az önkormányzat 2023. évi költségvetését

*a)* 1.098.861.387 Ft tárgyévi költségvetési bevétellel,

*b)* 1.159.503.387 Ft tárgyévi költségvetési kiadással és

*c)* 60.642.000 Ft költségvetési hiánnyal állapítja meg.

(2) A hiány finanszírozását belső forrásból, azaz 60.642 ezer Ft maradvány igénybevételével biztosítja.

(3) Az önkormányzat 2023. évi költségvetésének

*a)* tárgyévi költségvetési bevételét 1.098.861.387 Ft-ban, melyből

*b)* működési költségvetési bevételét 410.033.387 Ft-ban

*c)* felhalmozási költségvetési bevételét 688.828.000 Ft-ban állapítja meg.

(4) Tárgyévi költségvetési kiadását 1.139.503.387 Ft-ban állapítja meg.

(5) Működési költségvetési kiadását 410.495.668 Ft-ban állapítja meg, melyből

*a)* személyi jellegű kiadásait 103.335.000 Ft-ban

*b)* munkaadókat terhelő járulékokat 12.249.000 Ft-ban

*c)* dologi jellegű kiadásokat 219.581.000 Ft-ban

*d)* támogatásértékű működési kiadásait 48.094.000 Ft-ban

*e)* működési célú pénzeszköz átadást 4.795.000 Ft-ban

*f)* működési kölcsönfolyósítását 0 Ft-ban

*g)* ellátottak pénzbeli juttatását 4.025.000 Ft-ban

*h)* állami támogatás megelőlegezés visszafizetés, előző évi állami támogatást 3.096.668 Ft-ban

*i)* működési célú általános tartalékát 15.300.000 Ft-ban állapítja meg.

(6) Felhalmozási költségvetési kiadását 749.007.719 Ft-ban állapítja meg, melyből

*a)* beruházások előirányzatát 250.177.000 Ft-ban

*b)* felújítások előirányzatát 132.530.000 Ft-ban

*c)* támogatásértékű felhalmozási kiadást 0 Ft-ban

*d)* felhalmozási célú pénzeszköz átadást 0 Ft-ban

*e)* felhalmozási kölcsön folyósítását 0 Ft-ban

*f)* egyéb kiadások, hozzájárulások előirányzatát (hitel tőketörlesztés) 20.000.000 Ft-ban

*g)* fejlesztési célú tartalékot 106.300.719 Ft-ban

*h)* Betét lekötés összegét 240.000.000 Ft-ban állapítja meg.

(7) Költségvetési hiányát 60.642.000 Ft-ban állapítja meg, melyből

*a)* kötelező feladat hiányát 258.096.000 Ft-ban

*b)* önként vállalt feladat többletét 250.923.000 Ft-ban

*c)* államigazgatási feladat hiányát 53.469.000 Ft-ban állapítja meg.

(8) Működési költségvetési hiányát 462.281 Ft-ban állapítja meg, melyből

*a)* kötelező feladat többletét 22.175.719 Ft-ban

*b)* önként vállalt feladat többletét 30.704.000 Ft-ban

*c)* államigazgatási feladat hiányát 53.342.000 Ft-ban állapítja meg.

(9) Felhalmozási költségvetési hiányát 60.179.719 Ft-ban állapítja meg, melyből

*a)* kötelező feladat hiányát 280.271.719 Ft-ban,

*b)* önként vállalt feladat többletét 220.219.000 Ft-ban,

*c)* államigazgatási feladat hiányát 127.000 Ft-ban állapítja meg.

(10) Előző év felhasználható tervezett maradványát 60.642.000 Ft-ban állapítja meg, melyből

*a)* működési hiány finanszírozását szolgáló tervezett maradványát 60.642.000 Ft-ban,

*b)* felhalmozási hiány finanszírozását szolgáló tervezett maradványát 0 Ft-ban állapítja meg.

(11) Finanszírozási célú műveletek bevételét 0 Ft-ban állapítja meg,

*a)* működést szolgáló finanszírozási célú műveletek bevételét 0 Ft-ban,

*b)* felhalmozást szolgáló finanszírozási célú műveletek bevételét 0 Ft-ban állapítja meg.

(12) Finanszírozási célú műveletek kiadását 20.000.000 Ft-ban,

*a)* működési finanszírozását szolgáló műveletek kiadását 0 Ft-ban,

*b)* felhalmozási finanszírozását szolgáló műveletek kiadását 20.000.0000 Ft-ban állapítja meg.

**4. A bevételek és kiadások közötti egyensúly megteremtéséhez szükséges intézkedések, a hitelműveletekkel kapcsolatos hatáskörök**

**4. §**

(1) A költségvetési hiány belső finanszírozására szolgáló előző évi maradvány igénybevételét a 2. melléklet alapján állapítja meg.

(2) A költségvetési évet érintő hitelügyletekkel kapcsolatos hatáskörök kizárólagosan a képviselő-testületet illetik meg.

(3) Az (1) bekezdésen kívüli költségvetési hiány külső finanszírozására a finanszírozási célú pénzügyi műveletek bevételeit a 3. melléklet alapján hagyja jóvá.

**5. Az önkormányzat bevételei és kiadásai**

**5. §**

(1) A 3. §-ban megállapított bevételi és kiadási főösszeg mérlegszerű bemutatását a rendelet 5. melléklete tartalmazza.

(2) A 3. §-ban megállapított bevételek közül a tevékenységi és az egyéb bevételeket, a támogatásokat, valamint a támogatásértékű bevételeket a rendelet 6. melléklete tartalmazza.

(3) A 2023. évi költségvetés kiadási előirányzatait a rendelet 7. melléklete szerint hagyja jóvá.

(4) A 3. §-ban megállapított bevételek közül az intézményi tevékenységi és az egyéb bevételeket, a támogatásokat, valamint a támogatásértékű bevételeket költségvetési szervenként a rendelet 8. melléklete tartalmazza.

(5) A 2023. évi költségvetés költségvetési szervenkénti kiadási előirányzatait a rendelet 9. melléklete szerint állapítja meg

(6) Az egyéb működési és felhalmozási célra átadott kiadások előirányzatait a rendelet 11. melléklete szerint állapítja meg.

(7) A beruházási kiadásokat a rendelet 12. melléklete, a felújítási kiadásokat a rendelet 13. melléklete szerint állapítja meg.

(8) Az Európai Unió támogatásával megvalósuló projektek bevételeit és kiadásait a 14. melléklet tartalmazza.

(9) A költségvetési évet követő három év működési és fejlesztési célú bevételeit és kiadásait a 4. melléklet tartalmazza.

**6. §**

(1) Az önkormányzat éves engedélyezett létszámkeretét a rendelet 15. melléklete szerint állapítja meg.

(2) A közfoglalkoztatottak létszámát a rendelet 16. melléklete szerint állapítja meg.

(3) Az önkormányzat működési és felhalmozási célú bevételeit és kiadásait a 17. melléklet szerint hagyja jóvá.

**6. A bevételi többlet kezelése**

**7. §**

**.** Az önkormányzati gazdálkodás során az év közben létrejött költségvetési többletet, általános és céltartalékot pénzintézeti pénzlekötés útján – a fizetési kötelezettségek figyelembevételével – hasznosítható. A hasznosítással kapcsolatos szerződések, pénzügyi műveletek lebonyolítására a polgármestert felhatalmazza, aki a megtett intézkedésekről a következő képviselő-testületi ülésen tájékoztatást ad. A kamatok a lekötés szerinti pénzeszközöket – működési és céltartalék - növelik.

**7. Általános és céltartalék**

**8. §**

(1) A 2023. évi költségvetés általános és céltartalékát a 19. melléklet szerint állapítja meg.

(2) Az általános tartalék felhasználásáról a képviselő-testület – veszélyhelyzetben a polgármester, az erre vonatkozó igény felmerülésekor egyedi határozatban dönt.

**8. Előirányzat-felhasználási ütemterv**

**9. §**

A 2023. évi költségvetés bevételi és kiadási előirányzatainak felhasználási ütemtervét havi bontásban a 20. melléklet tartalmazza.

**9. Több éves kihatással járó feladatok**

**10. §**

(1) A többéves kihatással járó feladatok előirányzatait a rendelet 21. melléklete szerint állapítom meg azzal, hogy a későbbi évek előirányzatait véglegesen az adott évi költségvetés elfogadásakor kell megállapítani.

(2) Az önkormányzat által felvett hitelállomány alakulását, lejárat és eszközök szerinti bontásban a 18. melléklet tartalmazza.

**10. Közvetett támogatások**

**11. §**

A közvetett támogatásokat, azok jellege, mértéke, összege,a kedvezményezettje szerinti részletezettséggel a 22. melléklet szerint hagyja jóvá.

*III. Fejezet*

*A 2023. ÉVI KÖLTSÉGVETÉS VÉGREHAJTÁSÁNAK SZABÁLYAI*

**12. §**

(1) A szociális ellátásokra 4.025.000 Ft keretösszeget állapít meg. A lakosságnak nyújtott támogatások megbontását a 10. melléklet tartalmazza.

(2) A szociális igazgatás és szociális ellátások helyi szabályairól szóló önkormányzati rendeletbe foglaltak szerint a szociális ellátásokra biztosított pénzbeni támogatások összegéből a polgármester 2023. évben 150.000 Ft összeggel rendelkezhet a rendkívüli átmeneti segélyről sürgős szükség esetén - ha az igénylő életkörülményei az azonnali segítséget indokolják – évente legfeljebb két alkalommal, a kérelmező nyilatkozata alapján. A döntésről a képviselő-testületet havonta tájékoztatja.

(3) A képviselők tiszteletdíját 66.000 Ft-ban állapítja meg.

(4) A tiszteletdíjak kifizetésére a települési képviselők tiszteletdíjáról szóló önkormányzati rendeletben foglaltak az irányadóak.

(5) Az élet- és vagyonbiztonságot veszélyeztető elemi csapás, és következményeinek az elhárítása érdekében (veszélyhelyzetben) a polgármester a helyi önkormányzat költségvetése körében átmeneti intézkedést hozhat, amennyiben a tervezett 300.000 Ft keretösszeg nem elegendő, és amelyről a képviselő-testület legközelebbi ülésén be kell számolni.

(6) A (5) bekezdésben meghatározott jogkörben a polgármester az előirányzatok között átcsoportosítást hajthat végre, egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet.

(7) A Balatonkeresztúri Közös Önkormányzati Hivatalban foglalkoztatott köztisztviselők illetményalapját 46.380 Ft-ban állapítja meg.

**13. §**

(1) Az átruházott hatáskörben hozott döntések a későbbi években a jóváhagyottnál nagyobb többletkiadással nem járhatnak.

(2) Az átruházott hatáskörben történt átcsoportosításokról a polgármester negyedévente, a negyedévet követő első képviselő-testületi ülésen köteles beszámolni. A költségvetési rendelet módosítására a polgármester ezzel egyidejűleg javaslatot tesz.

(3) A jóváhagyott költségvetésen, Képviselő-testületi, vagy polgármesteri döntésen alapuló előirányzatokról, előirányzat módosításokról a kiadási és bevételi kiemelt előirányzatok átvezetéséről a Közös Hivatal gondoskodik.

**14. §**

(1) Ha a helyi önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, e tényről a polgármester a képviselő-testületet tájékoztatja.

(2) A képviselő-testület felhatalmazza a polgármestert, hogy esetenként legfeljebb 500.000 Ft összeghatárig, de éves szinten összességében maximum 3.000.000 Ft összeghatárig kötelezettséget vállaljon. A kötelezettségvállalásról a következő képviselő-testületi ülésen köteles a polgármester beszámolni.

(3) Az első negyedév kivételével – negyedévenként, döntés szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét. Ha év közben az Országgyűlés – a helyi önkormányzatot érintő módon – a meghatározott hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

**11. Létszám- és bérgazdálkodással kapcsolatos előírások**

**15. §**

(1) Az egyes foglalkoztatási formákra (teljes munkaidős, részmunkaidős, valamint a megbízási, tiszteletdíjas foglalkoztatás) álláshelyenként, összességében az elemi költségvetésben tervezett (módosított személyi juttatás) előirányzat nem léphető túl.

(2) Az önkormányzat beruházásainak, fejlesztéseinek pályázati úton történő forrásszerzésében részt vevő alkalmazottak részére a pályázatírás, és elnyerés motiválása érdekében a sikeres, megnyert pályázati összeg figyelembe vételével, a pályázati összegnek az önkormányzat számlájára történő megérkezését követően, az összeg bruttó 5 %-a fordítható jutalmazásra, mely a polgármester egyetértésével osztható fel.

**12. A támogatások odaítélésének, folyósításának és elszámolásának rendje**

**16. §**

(1) A támogatások átadása előtt a támogatás címzettjével megállapodást kell kötni a civilszervezetek támogatási rendjéről szóló önkormányzati rendelet szerint.

(2) A támogatásban részesülő elszámolási kötelezettséggel tartozik a képviselő-testület felé.

(3) Amennyiben az elszámolást, beszámolót a szervezet a támogatási szerződésben meghatározott időpontig nem nyújtja be egy évig támogatásban nem részesíthető.

(4) A jegyző a zárszámadás elfogadásakor tájékoztatja a képviselő-testületet a szervezetek elszámolásairól, beszámolóiról.

(5) A helyi társadalmi, kulturális szervezetek, alapítványok támogatását negyedéves ütemezésben biztosítom, ettől eltérni polgármester engedélyével lehet, aki erről a soron következő ülésen a képviselő-testületet tájékoztatja. Egyéb esetben a támogatás folyósítására a támogatási szerződésben foglaltak szerint kerül sor.

**17. §**

A nettó 5 millió Ft-ot elérő, vagy azt meghaladó értékű az információs önrendelkezési jogról és az információszabadságról szóló 2011. évi CXII. törvény 1. melléklet III. Gazdálkodási adatok 4. pontjában meghatározott szerződéseket közzé kell tenni a helyben szokásos módon, és e törvénynek megfelelően a szerződés létrejöttét követő 60 napon belül.

*IV. Fejezet*

*ZÁRÓ RENDELKEZÉSEK*

**18. §**

A köztisztviselők és közszolgálati ügykezelők közszolgálati jogviszonyának egyes kérdéseiről szóló 1/2013. (I. 10.) önkormányzati rendelet 2. alcíme a következő 3/A. §-sal egészül ki:

**„3/A. §**

3/A § Az Önkormányzati Hivatal köztisztviselői számára a Közszolgálati Tisztviselők Napja, július 1-je munkaszüneti nap.”

**19. §**

Ez a rendelet a kihirdetését követő napon lép hatályba.

**20. §**

A képviselő-testület a polgármesternek e rendelet elfogadásáig az átmeneti időszakban tett intézkedéseiről (bevételek beszedése, az előző évi kiadási előirányzatokon belül a kiadások arányos teljesítése) szóló beszámolóját elfogadja. Az átmeneti időszakban beszedett bevételek és teljesített kiadások e rendeletbe beépítésre kerültek.

**Végső előterjesztői indokolás**

Az Áht. 4. § (1) bekezdése szerint az államháztartásban – így az önkormányzati alrendszerben is – a tervezést, a gazdálkodást és a beszámolást középtávú tervezés és ezen alapuló éves költségvetés alapján kell folytatni. A költségvetés készítése során az Áht. 6/C § (3) bekezdése szerint az önkormányzati alrendszerbe tartozó költségvetési szervek bevételeit és kiadásait a bevételi- és kiadási előirányzatok tartalmazzák.

Az Áht. 23. § (2) bekezdése alapján a helyi önkormányzat költségvetése tartalmazza:

a) a helyi önkormányzat költségvetési bevételi előirányzatait és költségvetési kiadási előirányzatait

aa) működési bevételek és működési kiadások, felhalmozási bevételek és felhalmozási kiadások, kiemelt előirányzatok és

ab) kötelező feladatok, önként vállalt feladatok és államigazgatási feladatok bontásban,

b) a helyi önkormányzat által irányított költségvetési szervek költségvetési bevételi előirányzatait és költségvetési kiadási előirányzatait kiemelt előirányzatok,

ba) kötelező feladatok, önként vállalt feladatok és államigazgatási feladatok szerinti bontásban,

bb) a költségvetési egyenleg összegét működési bevételek és működési kiadások egyenlege és a felhalmozási bevételek és felhalmozási kiadások egyenlege szerinti bontásban,

c) a költségvetési hiány belső finanszírozására szolgáló finanszírozási bevételi előirányzatokat,

d) a d) ponton túli költségvetési hiány külső finanszírozására vagy költségvetési többlet felhasználására szolgáló finanszírozási bevételi előirányzatokat és finanszírozási kiadási előirányzatokat,

e) a költségvetési év azon fejlesztési céljait, amelyek megvalósításához a Gst. 3. § (1) bekezdése szerinti adósságot keletkeztető ügylet megkötése válik vagy válhat szükségessé, az adósságot keletkeztető ügyletek várható együttes összegével együtt,

f) a Gst. 3. § (1) bekezdése szerinti adósságot keletkeztető ügyletekből és az

g) önkormányzati garanciákból és önkormányzati és önkormányzati kezességekből fennálló kötelezettségeit az adósságot keletkeztető ügyletek futamidejének végéig, illetve a garancia, kezesség érvényesíthetőségéig, és a Gst, 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeit, és

h) a költségvetés végrehajtásával kapcsolatos hatásköröket, így különösen a Mötv. 68. § (4) bekezdés szerinti értékhatárt, a finanszírozási bevételekkel és a finanszírozási kiadásokkal kapcsolatos hatásköröket, valamint a 34. § (2) bekezdése szerinti esetleges felhatalmazást.

Ugyanezen paragrafus (3) bekezdése szerint a költségvetési rendeletben elkülönítetten szerepelnek az évközi többletigények, valamint az elmaradt bevételek pótlására szolgáló általános tartalék és céltartalék.

Az *államháztartásról szóló 2011. évi CXCV törvény* 24. § (3) bekezdése szerint a jegyző a költségvetési rendelet-tervezetet a tervszámoknak megfelelően előkészíti, a polgármester pedig előterjeszti azt a képviselő-testület számára elfogadásra. Fentiek okán került előkészítésre és előterjesztésre a 2023. évi költségvetés.